Vilniaus universiteto Kauno fakultetas

Vilniaus universiteto Kauno fakultetas (santr. VU KnF; iki 2016 m. Vilniaus universiteto Kauno humanitarinis fakultetas, santr. Vu KHF) – Vilniaus universiteto padalinys, įsikūręs Kauno senamiestyje, Muitinės g. 8. Vyksta trijų pakopų (bakalauro, magistro, doktorantūros) studijos. Istorija 1964 m. įkurtas kaip humanitarinių studijų atsvara tuo metu dominavusioms techniškosioms Kauno aukštosioms mokykloms. Steigiant Kauno fakultetą manyta, kad jame bus dėstomi tik bendrieji, fundamentiniai mokslai, o specialybės studijos tęsiamos neakivaizdiniu būdu, todėl jis buvo pavadintas Vilniaus universiteto Kauno bendramoksliniu fakultetu. Netrukus paaiškėjo, kad tikslingiau jame organizuoti visas filologijos, bibliotekininkystės ir ekonomikos studijas. Buvo pasirinktas vakarinis mokymas, nes fakultetas dar neturėjo savų patalpų. 1984 m., po dešimtmetį trukusių restauravimo ir remonto darbų fakultetas įsikūrė viename iš seniausių Kauno senamiesčio kvartalų. Mūriniai gyvenamieji namai, iš kurių vėliau susiformavo kompleksas, buvo pastatyti XVI–XVII amžiaus pradžioje. Tuo metu vakarinėje kvartalo dalyje buvo karališkoji muitinė, o kituose trijuose sklypuose – miestiečių gyvenamieji ir ūkiniai pastatai. Po reformacijos Vokietijoje dauguma Kaune gyvenusių vokiečių tautybės pirklių tapo liuteronais. Siekdami įsikurti vienoje miesto dalyje, jie pamažu supirko šiame kvartale esančius pastatus. 1989 m. fakultete atsirado dieninės studijos ir jis pervadintas Kauno humanitariniu fakultetu. Fakultetas yra vienas didžiausių VU – studijuoja ~1000 studentų. Mokslinis ir pedagoginis personalas – 92 dėstytojai. Fakulteto bibliotekos fonduose saugoma apie ~25 tūkst. dokumentų. Yra retų senųjų knygų užsienio kalbomis, išleistų XIX a. pabaigoje, originalo kalbomis skyrius. Jame saugoma „Encyclopedia Britannica“ bei kitos vertingos enciklopedijos ir žodynai. 2016 m. spalio 18 d. VU Senatas nutarė VU Kauno humanitarinį fakultetą (VU KHF) pervadinti į VU Kauno fakultetą (VU KnF). Institutai Kalbų, literatūros ir vertimo studijų institutas Socialinių mokslų ir taikomosios informatikos institutas Studijos Vilniaus universiteto Kauno fakultete nuosekliosios studijos yra trijų pakopų: pirmosios (bakalauro), antrosios (magistrantūros) ir trečiosios (doktorantūros). Bakalauras Pagrindinių (bakalauro) studijų programos (studijų trukmė – 4 arba 3,5 metų): Audiovizualinis vertimas; Audiovizualinis vertimas: skaitmeninio turinio prieinamumas; Ekonomika ir vadyba; Ekonomika ir vadyba (anglų kalba); Finansų analitika; Informacijos sistemos ir kibernetinė sauga; Informacijos sistemos ir kibernetinė sauga (anglų kalba); Kalba ir dirbtinio intelekto valdymas (anglų kalba); Lietuvių filologija ir reklama; Lietuvių filologija ir reklama: turinio kūrimas ir rinkodara; Lietuvių filologija ir reklama: kūrybos studijosstudijos; Marketingo technologijos; Marketingo technologijos (anglų kalba); Magistrantūra Magistrantūros studijos – tai antroji studijų pakopa, kurioje turi teisę studijuoti baigusieji pirmosios pakopos studijas ir įgijusieji bakalauro arba jam prilygstantį išsimokslinimą. Studijų trukmė – 1.5 arba 2 metai. Magistro studijų programos: Audiovizualinis vertimas; Lietuvių literatūra ir kūrybinis rašymas; Marketingas ir pardavimų vadyba; Meno vadyba; Meno vadyba (anglų kalba); Tarptautinio verslo vadyba (anglų kalba); Tvariųjų finansų ekonomika; Tvariųjų finansų ekonomika (anglų kalba); Viešojo diskurso lingvistika; Finansų technologijos (FinTech). Doktorantūros kryptys (šakos): fiziniai mokslai (informatika, 09P); humanitariniai mokslai (filologija, 04H); socialiniai mokslai (ekonomika, 04S); socialiniai mokslai (vadyba). Dekanatas Dekanas doc. dr. Giedrius Romeika Akademinių reikalų prodekanė doc. dr. Daiva Aliūkaitė Prodekanas infrastruktūrai ir plėtrai doc. dr. Saulius Masteika Leidžiami mokslo darbai Respectus Philologicus, ISSN 1392-8295 (humanitariniai mokslai, nuo 1998 m., kartu su Jano Kochanovskio Švento kryžiaus akademija, Kelcai, Lenkija) Transformations in Business & Economics, ISI duomenų bazė (Web of Science), ISSN 1648-4460 (socialiniai mokslai, nuo 2002 m., kartu su Brno technologijos universitetu (Čekija) ir Latvijos universitetu, Ryga) Išnašos Nuorodos VU Kauno fakulteto tinklalapis